26 ຄົນເສຍຊີວິດ ໃນການປະທ້ວງ ທີ່ເມືອງ Daraa ຂອງຊີເຣຍ
ພວກນັກເຄື່ອນໄຫວ ດ້ານສິດທິມະນຸດ ໃນຊີເຣຍກ່າວວ່າ ພວກປະທ້ວງ 26 ຄົນ ເສຍຊີວິດໃນເມືອງ Daraa.
ພວກນັກເຄື່ອນໄຫວດ້ານສິດທິມະນຸດຊີເຣຍກຸ່ມນຶ່ງ ກ່າວວ່າ ກໍາລັງຮັກສາຄວາມປອດໄພຊີເຣຍໄດ້ສັງຫານພວກປະທ້ວງ 26 ຄົນຢູ່ໃນເມືອງແລະໃນເຂດອ້ອມແອ້ມເມືອງ Daraa ໃນພາກໃຕ້ຂອງປະເທດໃນວັນສຸກມື້ກ່ອນນີ້ ອົງການຈັດຕັ້ງເພື່ອສິດທິມະນຸດແຫ່ງຊາດໃນຊີເຣຍກ່າວຢູ່ໃນຖະແຫລງການສະບັບນຶ່ງໃນວັນອາທິດມື້ນີ້ວ່າ ພວກເຈົ້າ ໜ້າທີ່ຕໍາຫລວດແລະກໍາລັງຮັກສາຄວາມປອດໄພໄດ້ຍິງລູກ ປືນແທ້ໆເພື່ອຂັບໄລ່ພວກປະທ້ວງຢ່າງສັນຕິໃຫ້ແຕກສະ ຫລາຍໄປໃນພວກຫົວເມືອງແລະແຂວງຈໍານວນນຶ່ງຂອງຊີເຣຍ ພວກທີ່ເຫັນເຫດການກ່າວວ່າພວກກໍາລັງຮັກສາຄວາມປອດໄພຍິງປືນໃສ່ພວກໄວ້ທຸກທີ່ພາກັນໄປຮ່ວມໃນພິທີສົ່ງສະການຂອງພວກປະທ້ວງຈໍານວນນຶ່ງໃນຈໍານວນພວກປະທ້ວງຈໍານວນ 36 ຄົນທັງໝົດທີ່ເສຍຊີວິດໄປໃນຄວາມຮຸນແຮງທີ່ເກີດຂຶ້ນໃນວັນສຸກຜ່ານມານີ້ ໃນແຫ່ງອື່ນໆອີກ ໃນວັນເສົາວານນີ້ ພວກທີ່ເຫັນເຫດການທີ່ເກີດຂຶ້ນໃນເມືອງທ່າກໍາປັ່ນ Latakia ກ່າວວ່າ ພວກກໍາລັງຮັກສາຄວາມປອດໄພໄດ້ຍິງປືນຂຶ້ນຫລາຍນັດເພື່ອຂັບໄລ່ພວກປະທ້ວງຕໍ່ຕ້ານລັດຖະບານຫລາຍຮ້ອຍຄົນໃຫ້ແຕກໜີໄປ ພວກນັກເຄື່ອນໄຫວເຫລົ່ານີ້ໄດ້ຮຽກຮ້ອງໃຫ້ມີການປະທ້ວງຫລາຍຂຶ້ນໃນວັນເສົາວານນີ້ ເຖິງແມ່ນລັດຖະບານໄດ້ອອກຄໍາເຕືອນຫ້າມການປະທ້ວງກໍຕາມ ສະຫະປະຊາຊາດແລະສະຫະພາບຢູໂຣບໄດ້ປະນາມການກໍ່ຄວາມຮຸນແຮງດັ່ງກ່າວ